Yaponiya, AQSh, Janubiy Koreya  KXDR muammolarini Rossiya va Xitoy bilan muhokama qiladi

Yaponiya, AQSh va Janubiy Koreya  Xitoy va Rossiya bilan KXDRning yadro va raketa dasturlari masalalari bo‘yicha maslahatlashadi. Bu haqda uch tomonlama muzokaralarda Janubiy Koreya tashqi ishlar vazirligining Koreya yarim orolidagi tinchlik va xavfsizlik masalalari bo‘yicha maxsus vakili Xvan Chjun Guk ma’lum qildi, deb yozadi “RIA Novosti”.

“Janubiy Koreya, AQSh va Yaponiya Shimoliy Koreya tahdidlari masalalari bo‘yicha yaqin hamkorlik qiladi hamda Xitoy va Rossiya bilan maslahatlashadi”, — dedi diplomat.
Shimoliy Koreya bo‘yicha uch tomonlama muzokaralar Seulda Yaponiya, AQSh va Janubiy Koreyaning yuqori mansabdor shaxslari ishtirokida bo‘lib o‘tdi.